**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2022 թվականի դեկտեմբերի 6-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԲՄԱՊՁԲ-23/1

 Երևանի քաղաքապետարանի կարիքների համար **Մհեր Մկրտչյանի անվան արտիստական թատրոն» ՀՈԱԿ-ի վերազինման, արդիականցման նպատակով ապրանքների** ձեռքբերման նպատակով կազմակերպված **ԵՔ-ԲՄԱՊՁԲ-23/1** ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 05.12.2022թ. ստացված հարցադրումները և 06.12.2022թ. դրանց վերաբերյալ տրամադրված պարզաբանումները`

**Հարցադրում 1**

* «Երաշխիքային նամակ» արտահայտության վերաբերյալ տրված պարզաբանումը «օգտագործված է երկակի նպատակով» ոչ միայն ուղղակի հակասում է «Գնումների մասին» ՀՀ օրենքի 13-րդ հոդվածի 1-ի մասի պահանջներին առ այն, որ «Գնման առարկայի բնութագրերը պետք է ամբողջությամբ և հստակ նկարագրեն ձեռք բերվող ապրանքի, աշխատանքի կամ ծառայության հատկանիշները, դրանց ձեռքբերման և վճարման պայմանները՝ բացառելով տարակերպ մեկնաբանությունը», այլև իրար է հավասարեցնում երկու միմիանց հետ ընդհանրապես չառնչվող փաստաթղթեր անհասկանալի նամակ արտադրողից / նրա ներկայացուցչից և արտադրողի կողմից տրվող հեղինակայնացում տվյալ մատակարարման համար (MAF):
* Հայտարարելով, որ պահանջվող ապրանքը այս կամ այն մասնակցին վաճառող դիստրիբյուտորի /դիլերի «գործունեության կամ

a

գրանցման հասցեն էական չէ» արդյո ք Պատվիրատուն հաշվի է առել, որ աշխարհում գործում է հիմնական շուկաների կոնկրետ տարանջատում (NA (North America), EMEA (Europe, Middle East, Africa) և այլն), իսկ տարբեր շուկաների համար արտադրված սարքավորումներն որոշ հանգամանքների ներքո սկսած էլեկտրասնուցումից և վերջացրած այս կամ այն տարածաշրջանային շուկայում գործող ստանդարտներով, կարելի է շահագործել միայն ալն շուկայում, որի համար ալդ սարքը արտադրվել է: Վառ օրինակ Panasonic ընկերությունը ամերիկյան շուկայի համար արտադրված պրոյեկտորների մակնիշների վերջավորություններում պարտադիր տեղադրում է «Ս» (USA) տառը, իսկ EMEA տարածաշրջանի համար «E» տառը: Ընդորում, նույն Panasonic ընկերությունը նույնիսկ չի ընդունում Եվրոպայում երաշխիքային սպասարկման ամերիկյան շուկայի համար արտադրված սարքավորումները:

* Ցանկացած քիչ թե շատ պրոֆեսիոնալ պրոյեկտորի առաստաղային կախիչ այդ սարքի պատկերը ճիշտ տեղակայելու համար, պարտադիր ունի հորիզոնական և ուղղահայաց կարգավորումներ, իսկ տրված պարզաբանումը ընդհանրապես չի բացատրում հրավերում բերված «Ուղղահայաց /Հորիզոնական ունիվերսալ, պրոյեկտորի առաստաղի ամրացում (սև) 1 հատ: Համապատասխանում է պրոյեկտորի անցքերի ձևերին ±95° գլանափաթեթի ճշգրտում 360° բարձրության և ճեղքման ճշգրտումներ» անհասկանալի արտահայտությունը:

Ուստի ևս մեկ անգամ խնդրում ենք տրամադրել այդ արտահայտության սկզբնական տարբերակը անգլերեն կամ ռուսերեն լեզվով Պատվիրատուի պահանջը հասկանալու համար:

* Անհասկանալի պատճառով լիովին անտեսվել է առ 25.11.22թ. Հարցման 7-րդ հարցը հնարավոր մասնակցի ինժեներական անձնակազմի թատրոն շտապ այցելության վերաբերյալ:

Համաձայն «Գնումների մասին» ՀՀ օրենքի 29-րդ հոդվածի 1-ի մասի պահանջների խնդրում ենք՝ տալ պաշտոնական պարզաբանում «ԵՔ-ԲՄԱՊՁԲ-23/1» էլեկտրոնային բաց մրցույթի 2-րդ չափաբաժնի վերաբերյալ առ 25.11.22թ. Հարցման վերոհիշյալ չպատասխանված հարցերին.

Խնդրում ենք նաև տալ պաշտոնական պարզաբանում հետևյալ հարցերին՝

ռ

- Եթե «Թատրոնը հագեցված չէ ազդանշանի փոխանցման համար անհրաժեշտ սարքերով և մալուխային տնտեսությամբ», ապա ի նչն Է պատճառը, որ Պատվիրատուն հրավերով պահանջել Է միայն «Լրակազմի տեղափոխումը, բեռնաթափումը, տեղադրումը, մոնտաժումը, ծրագրավորումը, փորձարկումը, համակարգի գործարկումը...», լիովին անտեսելով ազդանշանների փոխանցման սարքերի և մալուխների մատակարարման անհրաժեշտությունը, չի եշել փոխանցվող ազդանշանների տեսակները, ազդանշանների աղբյուրներից նույնիսկ մոտավոր, հեռավորությունները մինչև պրոյեկտոր և այլն:

-Հրավերով մասնակիցներից ընդհանրապես չի պահանջվում ներկայացնել առաջարկվող ապրանքի ամբողջական նկարագիրը, ներառյալ թվային պրոյեկտորի մակնիշը և արտադրողի անվանումը, մինչդեռ մասնակիցներն լիովին իրավազոր են, որպես ապրանքի տեխնիկական բնութագրեր ներկայացնել հրավերի Հավելված N 1 «ՏԵԽՆԻԿԱԿԱՆ ԲՆՈՒԹԱԳԻՐ» 2-րդ չափաբաժնի բնութագրերի տառ առ տառ, կետ առ կետ արտատպումն, ինչն, ցավոք, ավելի քան հաճախ տեղի Է ունենում մեր իրականությունում:

Արդյունքում ստեղծվելու Է իրոք պարադոկսալ իրավիճակ գնահատող հանձնաժողովը այս պարագայում ստիպված Է լինելու իր իսկ կողմից պատրաստված ապրանքի տեխնիկական բնութագրերը համեմատել մասնակցի կողմից ներկայացրած նույն բնութագրերի տառ առ տառ, կետ առ կետ արտատպումների հետ:

Ինչպե ս Է Պատվիրատուն որոշելու հնարավոր մասնակիցների կողմից առաջարկված 19,755,000.00 ՀՀ դրամ առավեչագույն արժողությամբ ապրանքի համապատասխանությունը հրավերի պահանջներին ապրանքի մակնիշների և արտադրողների անվանումների բացակայության պարագայում:»

**Պարզաբանում 1**

- Գնումների մասին գործող օրենսդրության հակասություն չկա և տարակերպ մեկնաբանություն` նույնպես: Երաշխիքային նամակը ապրանքի երաշխիքային հավաստումն է, և ցանկալի է դրա ապահովումը 2 տարբերակով (երաշխիքային և MAF): Սակայն հնարավորության բացակայության դեպքում՝ ընդունելի կլինի միայն արտադրողի կողմից տրվող MAF փաստաթուղթը,

- Վաճառող դիստրիբյուտորի /դիլերի գործունեության կամ գրանցման հասցեն իսկապես էական չէ. միանգամայն պարզ է, որ արտադրանքը/տեխնիկական սարքավորումը, անկախ դիստրիբյուտորի/դիլերի գտնվելու վայրից, պետք է լինի մեր տարածաշրջանի համար նախատեսված,

-Տեխնիկական բնութագրում ամեն ինչ նշված է պարզ տարբերակով, միաժամանակ՝ Պատվիրատուն ընձեռում է հնարավորություն թատրոն այցելության և տնօրինության հետ հավելյալ մանրամասները ճշտելու,

- Պատասխան տրամադրվել է 3-րդ պարբերության պատասխանով

**-** Բարձրացված հարցը կարող է քննարկվել թատրոնի տնօրինության հետ, քանի որ թատրոնի վերազինման գործընթացում, այլ չափաբաժիններով ներառված է ազդանշանների փոխանցման սարքերի և մալուխների անհրաժեշտությունը,

-Ապրանքի մակնիշները և արտադրողների անվանումները էական չեն Պատվիրատուի համար, կարևորը, որ ներկայացված ապրանքը համապատասխանի տեխբնութագրում նշված պահանջներին:

**Հարցադրում 2**

«Պարզ է, որ, ավտոմեքենայի «դիզելային» կամ «ներքին այրման» շարժիչ արտահայտությունը նշանակում է շարժիչի աշխատանքի տեխնոլոգիայի տեսակ, այլ ոչ թե տեխնիկական բնութագիր: Եվ բնականաբար, այս 2 տեսակի շարժիչները ունեն ընդհանուր համարժեք տեխնիկական բնութագրեր աշխատանքային ծավալ, հզորություն, վառելիքի ծախս և այլն:

Նույնը վերաբերվում է նաև թվային պրոյեկտորներին LCD կամ DLP պրոյեկտոր բառակապակցությունը նշանակում է պատկերի ձևավորման տեխնոլոգիայի տեսակ (Projection Technology), այլ ոչ թե տեխնիկական բնութագիր: Եվ այդ 2 տեսակի պրոյեկտորները, բնականաբար, նույնպես ունեն ընդհանուր համարժեք տեխնիկական բնութագրեր պայծառություն, կետայնություն, լամպի շահագործման ժամկետ, մուտքերի/ելքերի տեսակներ և քանակներ և այլն:

Բոլոր արտադրողները (Optoma, Benq, Epson, Acer, Panasonic և այլն) օգտագործում են հենց LCD կամ DLP Projection Technology արտահայտությունը: Այնպես որ, տվյալ դեպքում N 526-Ն որոշման «Գնումների գործընթացի կազմակերպման» կարգի 32-րդ կետի 22-րդ ենթակետի օգտագործումը լրիվ անհիմն է:

Բացի այդ, նախորդ պարզաբանումը ՝«Քանի որ LCD պրոյեկտորի կիրառությունը ավելի լայն տարածում ունի, հետևաբար հետագա սպասարկումը ավելի հեշտ կիրականացվի, նաև LCD պրոյեկտորների գունային գամման ավելիմոտ է իրականինքան DLP տարբերակինը, ըստ այդմ ընտրությունը կանգնել է LCD տարբերակի վրա» ևս անհիմն է հետևյալ պատճառներով՝

- Թվային պրոյեկտորներ արտադրողների գերակշռող մասը արտադրում է հենց DLP տեսակի պրոյեկտորներ: Համապատասխան տվյալները ազատ հասանելի են համացանցում.

* Ամբողջ աշխարհի կինոթատրոններում, ներառյալ Հայաստանում գործող հաստատություններում, օգտագործվում են միայն DCI ստանդարտի թվային պրոյեկտորներ, որոնք արտադրում են ընդամենը 3 ընկերություն ՝ Barco, ^ոտ^և NEC: Եվ այդ պրոյեկտորները արտադրված են ոչ թե LCD, այլ հենց DLP տեսակի տեխնոլոգիայով:
* Ակնհայտ է, որ լայնաֆորմատ էկրաններին բարձրորակ հոլիվուդյան կինոֆիլմեր ցուցադրելու համար օգտագործվող DLPտեսակի տեխնոլոգիան, առնվազն, չպետք է զիջի LCD տեխնոլոգիային ոչ գույնային գամմայով, ոչ էլ այլ որակական ցուցանիշներով:

Փաստ է նաև այն, որ զուտ ֆիզիկական պրոցեսների ներքո լույսի թափանցման եղանակող աշխատող LCD մատրիցները քայքայվում և ձախողվում են ավելի արագ, քան լույսի ետ մղման եղանակով աշխատող DLP չիպերը: Ինչքան հզոր է LCD պրոյեկտորն, այնքան արագ է այդ քայքայման պրոցեսը զարգանում:

\ ռ

Ուստի 2-րդ անգամ խնդրում ենք պարզ և հակիրճ պարզաբանել արդյո ք ընդունելի է Պատվիրատուի համար DLP պրոյեկտոր, թե ոչ:

Խնդրում ենք նաև հաստատել, որ հրավերում ամրագրված 10000 լյումեն պայծառությանը արտահայտված է հենց ANSI Lumen ստանդառտ ցուցանիշով, այլ ոչ թե այսպես կոչված LED Lumen կամ Light Source Lumen ցուցանիշներով:»

**Պարզաբանում 2**

«1.Անհրաժեշտ է LCD տեխնոլոգիայով պրոեկտոր
2.Ստանդարտը նշված է ANSI Lumen ստանդարտով:»:

**Հարցադրում 3**

**«**Հարգելի գործընկերներ.

Համաձայն «Գնումների մասին» ՀՀ օրենքի 29-րդ հոդվածի 1-ի մասի պահանջների խնդրում ենք տալ պաշտոնական պարզաբանում « ԵՔ-ԲՄԱՊՁԲ-23/1» էլեկտրոնային բաց մրցույթի 1, 3-րդ և 4-րդ չափաբաժինների վերաբերյալ ՝

1) Հարցադրում 1

Մատակարարվող ապրանքների Տեխնիկական Բնութագիր ցանկի 42961115/503 գնումների պլանով նախատեսված միջանցիկ ծածկագրին համապատասխան «Բեմի կոնստրուկցիաների և էլեկտրական ճախարակների համակարգ» ենթաբաժնում նշված է, որ «… Լրակազմի տեղադրումը, մոնտաժումը, ծրագրավորումը, փորձարկումը, համակարգի գործարկումը, ինչպես նաև համապատասխան մասնագետի հրահանգումը իրականացվում է Մատակարարի կողմից»: Քանի որ նմանատիպ աշխատանքները իրականացվում են արդեն գոյություն ունեցող տեխնիկական նախագծի հիման վրա՝ Խնդրում ենք պարզաբանել, թե ո՞ր նախագծի հիման վրա են կազմվել վերը նշված ենթաբաժնում տեղ գտած համակարգերը և որտե՞ղ կարող ենք ծանոթանալ այդ նախագծի հետ:

2) Հարցադրում 2

Քանի որ բեմի կոնստրուկցիաների և ճախարակների համակարգի տեղակայումն ու համալրումը անհրաժեշտ տեխնիկական սարքավորումներով անխուսափելիորեն իր կողմից ավելացնելու է բեմական մասի վրա գոյություն ունեցող առաստաղի բեռնվածությունը՝ խնդրում ենք պարզաբանել, թե որքա՞ն է այդ բեռնվածության առավելագույն թույլատրելի չափը բաշխված բեռի պարագայում: Այս տեղեկատվությունը շատ կարևոր է թե համակարգի տեղակայման և թե հետագա անվտանգ շահագործման համար և դրա բացակայությունը կարող է բերել անվտանգային տխուր և անդառնալի հետևանքների:

3) Հարցադրում 3

Դատելով ենթաբաժնում տեղ գտած կախոցների աղքատիկ նկարագրությունից, պարզ է դառնում, որ նախատեսվող համակարգը չի նախատեսում բեմի կողային և ճակատային լուսավորության համարգեր: Արդյո՞ք դա նշանակում է, որ այդ համակարգերը առկա են թատրոնում և դրանց կարիքը չկա: Եթե այո, ապա ի՞նչ սարքավորումներով և ի՞նչ ղեկավարման հնարավորությամբ:»

**Պարզաբանում 3**

«1. Նախագիծ առկա չէ՝ մեր ուսումնասիրության համաձայն՝ Հայաստանում համապատասխան ներուժի բացակայության պատճառով: Հաշվի առնելով վերոգրյալը՝ առաջարկվում է ըստ անհրաժեշտության՝ տեղում կատարել ուսումնասիրություններ՝ բարձրացված հարցին լուծում տալու համար,

2. Առաստաղի բեռնվածության թույլատրելի չափը պետք է ճշտվի թատրոնում համապատասխան ուսումնասիրությունից հետո, որն առաջարկվում է իրականացնել: Բացի այդ նշված տեխնիկական սարքավորումները տեղադրվելու են ոչ միայն առաստաղի այլ կողային պատերի օգտագործմամբ,

3. Լուսավորության համակարգի ձեռքբերման գործընթացն իրականացվում է այլ չափաբաժնով:»:

**Հարցադրում 4**

«Հարգելի գործընկերներ.

Համաձայն «Գնումների մասին» ՀՀ օրենքի 29-րդ հոդվածի 1-ի մասի պահանջների խնդրում ենք տալ պաշտոնական պարզաբանում « ԵՔ-ԲՄԱՊՁԲ-23/1» էլեկտրոնային բաց մրցույթի 1 – ին չափաբաժնի վերաբերյալ՝

1) Հարցադրում 4

Մատակարարվող ապրանքների Տեխնիկական Բնութագիր ցանկի 42961115/503 գնումների պլանով նախատեսված միջանցիկ ծածկագրին համապատասխան «Բեմի կոնստրուկցիաների և էլեկտրական ճախարակների համակարգ» ենթաբաժնում որևէ կերպ չկա անդրադարձ բեմական հագուստի (կուլիսներ, առլեկիններ, ենթաղեղ (поддуга)) և կենտրոնական ընդմիջումային վարագույրի մատակարարման մասին: Խնդրումենք պարզաբանել՝ նշանամու՞մ է սա արդյոք, որ դրանց մատակարարման անհրաժեշտություն չկա: Եթե ոչ, ապա խնդրում ենք տըալ հստակ տեղեկատվություն դրանց չափսերի, գույնի, կտորի տեսակարար խտության և տեսակի մասին:»

**Պարզաբանում 4**

«Ներկայում նախատեսված չէ, սակայն այն իրականացվելու է համակարգի տեղադրման աշխատանքներից հետո»:

**Հարցադրում 5**

«Հարգելի գործընկերներ.

Համաձայն «Գնումների մասին» ՀՀ օրենքի 29-րդ հոդվածի 1-ի մասի պահանջների խնդրում ենք տալ պաշտոնական պարզաբանում « ԵՔ-ԲՄԱՊՁԲ-23/1» էլեկտրոնային բաց մրցույթի 4 – րդ չափաբաժնի վերաբերյալ՝

1) Հարցադրում 1

Մատակարարվող ապրանքների Տեխնիկական Բնութագիր ցանկի 31521700/504 գնումների պլանով նախատեսված միջանցիկ ծածկագրին համապատասխան` «Բեմի լուսային համակարգ» ենթաբաժնի 23–րդ ենթակետում կարդում ենք՝ «Հոսանքի էլ մալուխի միակցիչ 1.5մմ - 4մմ՝ 300 մետր»: Խնդրում ենք պարզաբանել թե ինչպե՞ս հասկանալ այս ենթակետի պահանջը:»

**Պարզաբանում 5**

«Նշված է միակցիչ մալուխի հաստությունն ու երկարությունը»:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել **ԵՔ-ԲՄԱՊՁԲ-23/1** ծածկագրով գնահատող հանձնաժողովի քարտուղար Ա.Համբարձումյանին:

Հեռախոս՝ 011514374։

Էլեկոտրանային փոստ՝ ani.hambardzumyan@yerevan.am։ **ԵՔ-ԲՄԱՊՁԲ-23/1** ծածկագրով գնման ընթացակարգի գնահատող հանձնաժողովը